News Update: ไบเดนเผนแผนยกหนี้กยศ.สหรัฐฯ ปลดหนี้คนละ 3.6 แสนบาท สูงสุดกว่า 7 แสนบาท หวังเรียกคะแนนนิยมก่อนเลือกตั้งกลางเทอมนี้ - FINNOMENA
ปธน.โจ ไบเดน ของสหรัฐฯ ประกาศแผนยกหนี้ ‘เงินกู้เพื่อการศึกษา’ หวังช่วยประชาชน 20 ล้านคน ตามที่เคยสัญญาไว้ก่อนหน้านี้
25 ส.ค. 2565

ปธน.โจ ไบเดน ของสหรัฐฯ ประกาศแผนยกหนี้ ‘เงินกู้เพื่อการศึกษา’ หวังช่วยประชาชน 20 ล้านคน ตามที่เคยสัญญาไว้ก่อนหน้านี้
ภายใต้แผนดังกล่าว จะมีการปลดหนี้มูลค่า $10,000 สำหรับผู้กู้ส่วนใหญ่ (ประมาณ 359,400 บาท*) และ $20,000 สำหรับผู้กู้จากกองทุน Pell Grants (ประมาณ 718,800 บาท*) ซึ่งเป็นผู้กู้ที่ต้องการความช่วยเหลือพิเศษเพื่อเรียนชั้นปริญญาตรี โดยผู้ที่จะได้รับสิทธิ์นี้ต้องมีรายได้ไม่เกิน 125,000 ดอลลาร์ต่อปี หรือมีรายได้ครัวเรือนต่ำกว่า 250,000 ดอลลาร์
นอกจากนี้จะมีการยืดเวลาชำระหนี้ต่อไปสำหรับผู้ที่กู้เงินจากรัฐบาลเพื่อการศึกษาจนถึงวันที่ 31 ธ.ค. 2022 นี้ แต่ย้ำว่า แต่ครั้งนี้จะเป็นครั้งสุดท้าย สำหรับยอดชำระคืน สามารถชำระคืนได้สูงสุด 5% ของรายได้ต่อเดือน
อย่างไรก็ตาม แผนดังกล่าวอาจต้องเผชิญเเรงต้านทางกฎหมาย แต่หากสามารถอนุมัติใช้ได้จริง จะมีคนจำนวนมากได้รับประโยชน์ ก่อนการเลือกตั้งกลางเทอมของสหรัฐฯ ที่ประชาชนจะเลือก ส.ว.และส.ว. ชุดใหม่เข้าสภา ซึ่งขณะนี้ ปธน. ไบเดน เสียความนิยมไปมาก
ข้อมูลระบุว่า มีประชาชนกว่า 43 ล้านคนที่กู้เงินเพื่อการศึกษาจากรัฐบาลกลาง โดยมีมูลค่าหนี้เฉลี่ยอยู่ที่ 37,667 ซึ่งทำเนียบขาวประเมินว่าการปลดหนี้ครั้งนี้จะช่วยประชาชนอเมริกันได้ราว 20 ล้านคน
แน่นอนว่ามีทั้งผู้เห็นด้วยและไม่เห็นด้วยกับแผนยกหนี้ดังกล่าว
ผู้ที่เห็นด้วยมองว่า นี่เป็นการช่วยลดความเหลื่อมล้ำในสังคม สถิติจากสถาบันวิจัยด้านนโยบาย Brookings Institution พบว่า คนผิวดำในอเมริกาเป็นหนี้มากกว่าคนผิวขาวโดยเฉลี่ยเกือบ 25,000 ดอลลาร์
ขณะที่ ผู้ที่ไม่เห็นด้วยนั้นมีทั้งผู้ที่เรียกร้องให้ปธน.ไบเดน ออกมาตรการช่วยเหลือมากกว่านี้ รวมถึงผู้ที่ตั้งคำถามเรื่องความยุติธรรมต่อความพยายามช่วยปลดหนี้ครั้งนี้
นอกจากนี้ยังมีการตั้งคำถามว่า แผนยกหนี้ดังกล่าวจะส่งผลกระทบต่อเศรษฐกิจและเงินเฟ้อเนื่องจากการใช้จ่ายส่วนบุคคลและการออมเปลี่ยนไปหรือไม่ ซึ่ง Beth Akers อดีตนักเศรษฐศาสตร์สมัยปธน. จอร์จ ดับเบิลยู. บุช มองว่า นี่ไม่ใช่สิ่งที่จะทำให้เกิดเงินเฟ้อมหาศาล มันอาจจะเพิ่มแรงกดดัน แต่ไม่ใช่ตัวเปลี่ยนเกมในประเด็นเงินเฟ้อ
*อ้างอิงอัตราแลกเปลี่ยน ณ วันที่ 25 ส.ค. ที่ 1 ดอลลาร์ เท่ากับ 35.94 บาท
อ้างอิง:
https://www.cnbc.com/2022/08/24/biden-expected-to-cancel-10000-in-federal-student-loan-debt-for-most-borrowers.html 
https://www.voathai.com/a/biden-announces-long-awaited-student-debt-forgiveness-plan/6715247.html 
https://www.bloomberg.com/news/articles/2022-08-24/biden-s-student-loan-relief-adds-new-wrinkle-to-inflation-debate?srnd=markets-vp&sref=e4t2werz
——————-
👍 อย่าลืมกดไลก์ Page The Opportunity เพื่อไม่ให้พลาดโอกาสด้านการลงทุน
Facebook: https://finno.me/the-opp-fb
Youtube: https://finno.me/youtube-channel
แท็ก:
News Update
กยศ
สหรัฐฯ
โจ ไบเดน
แชร์บทความ:
ผู้เขียน
THE OPPORTUNITY
ศูนย์รวมข่าวสารด้านเศรษฐกิจ และการเงิน เพื่อไม่ให้พลาดโอกาสด้านการลงทุน โดย FINNOMENA